**Приложение №7**

**към т. 68**

**Обезпечаване на наличностите по сметките на бюджетните организации чрез** **блокиране на ДЦК, регистрирани в електронната система за регистриране и обслужване на търговията с безналични ДЦК**

1. Изчисляването на размера на ДЦК, които следва да се блокират в ЕСРОТ за обезпечаване на средствата по сметките на бюджетните организации в банките, се извършва както следва:

1.1. за ДЦК, емитирани по реда на Наредба № 5**[[1]](#footnote-1)** - 98% от тяхната среднопретеглена пазарна цена, формирана на база регистрираните сделки в ЕСРОТв рамките на последните 30 календарни дни;

1.2. за ДЦК, емитирани за структурната реформа**[[2]](#footnote-2)** - 95% от тяхната среднопретеглена пазарна цена, формирана на база регистрираните в ЕСРОТ сделки в рамките на последните 30 календарни дни;

1.3. за емисиите на ДЦК, за които няма формирана пазарна цена се прилагат следните коефициенти:

- за сконтови ДЦК - 95% от номиналната им стойност;

- за лихвоносни ДЦК - 97% от номиналната им стойност;

- за ДЦК, емитирани за структурната реформа - 70 % от номиналната им стойност;

 1.4. В случаите на т. 1.1 и 1.2 пазарната цена е равна на сумата от натрупаната лихва и чистата цена;

 1.5. Левовата равностойност на валутните ДЦК се изчислява по обменните курсове на чуждестранните валути към българския лев, обявени от БНБ и валидни за предходния работен ден, по който се изготвя дневната оборотна ведомост.

1. Среднопретеглените пазарни цени за всички видове ДЦК, с които има регистрирани сделки, се обявяват от БНБ ежедневно след приключване на системния ден на ЕСРОТ на интернет-страницата на БНБ www.bnb.bg.
2. Информация за стойността на обезпечението с ДЦК, блокирани в ЕСРОТ от всеки участник за обезпечаване на бюджетни средства е достъпна ежедневно при отваряне на системния ден на ЕСРОТ чрез Web интерфейса, меню Общи функции – екранна форма „Писма и документи”.
3. Блокирането на ДЦК в ЕСРОТ, което има действие на законен особен залог върху тях в полза на Министерството на финансите, или тяхното деблокиране се извършва по искане на банките участници в системата, изпратено до дирекция „Депозитар на държавни и гарантирани от държавата дългове” при управление „Фискални услуги” в БНБ, съгласно изискванията на Наредба № 5 в сроковете, определени съвместно от Министерството на финансите и БНБ.
4. При падеж на ДЦК, блокирани за обезпечаване на наличности по сметки на бюджетни организации, главницата се деблокира служебно от БНБ от името на МФ, като средствата, включително и при лихвено плащане се превеждат по сметката за сетълмент на парични средства на банката в лева в RINGS или в евро в TARGET2. В случай, че спрямо банка са приложени разпоредбите на чл.115, ал. 1 или чл.36 от Закона за кредитните институции се прилага реда по т.62 и т.63 или т. 64 от настоящите съвместни указания.

1. Наредба № 5 от 4.10.2007 г. за реда и условията за придобиване, регистриране, изплащане и търговия с държавни ценни книжа, издадена от министъра на финансите и управителя на Българската народна банка (Обн.,ДВ, бр. 85 от 23.10.2007 г., в сила от 1.11.2007 г., изм. и доп., бр.100 от 2013 г., изм. и доп., бр.56 от 2015г.) [↑](#footnote-ref-1)
2. ДЦК емитирани на основание Постановление № 186 на Министерския съвет от 1993 г. за реда и условията за преоформяне в държавен дълг на несъбираемите задължения към банките на еднолични търговски дружества с държавно имущество и държавни фирми към 31 декември 1990 г. (ДВ, бр. 85 от 1993 г.), Постановление № 3 на МС от 18.01.1994 г. за поемане като държавен дълг на крайните задължения, които са просрочени кредити до 31 декември 1992 г., от организациите по § 12 от преходните и заключителните разпоредби на Закона за собствеността и ползването на земеделските земи (ДВ, бр. 9 от 28.01.1994 г.), чл. 4 и чл. 5 от Закона за уреждане на необслужваните кредити, договорени до 31 декември 1990 г. (ДВ, бр. 110 от 30.12.1993 г., последно изм. бр. 12 от 13.02.2009 г.) и § 10 от ПЗР на Закона за държавния бюджет на Република България за 1999 г. (ДВ, бр. 155 от 29.12.1998 г.) [↑](#footnote-ref-2)